NaiveNeuron/SloPal huggingface dataset:
Mezenská, Helena, poslankyňa NR SR (2012-10-23):
Vážené pani poslankyne, páni poslanci, ja už som unavená naozaj z toho, čo to tu počúva človek ako nový poslanec, naozaj ako, ak Slovensko má ísť tou cestou, že neprestajne tuná budeme prijímať, prerokovávať zákony, ktorými len zaťažujeme občanov, či už cez zvýšené odvody, zvýšené poplatky, zvýšené dane, to naozaj nie je cesta k tomu, ako vytiahnuť Slovensko z krízy. Preto ja vyzdvihujem príspevok pána Freša a plne sa s ním stotožňujem v tom zmysle, že ak máme dnes naštartovať, alebo teda riešiť problematickú situáciu v našej krajine, tak určite namiesto týchto nekonečných diskusií a útokov, ktoré medzi sebou navzájom vediete, by sme sa mali zaoberať tým, kde, čo ideme robiť pre to, aby sme zdvíhali ľudí zo situácie, v ktorej sa ocitajú. Naozaj, v regiónoch ľudia nezvládajú túto situáciu, sú unavení, spoločnosť je unavená a ja čakám, kedy sa konečne parlament preberie k životu a začneme hovoriť o tom, akým spôsobom ľuďom pomôžeme. To, že budeme znižovať dane a aspoň fixovať, stabilizovať odvody, je cesta, ako aspoň nejakým spôsobom zafixujeme ten vývoj alebo umožníme tým ľuďom vlastne sa spamätať, nadýchnuť do budúceho obdobia. Toto, čo tu teraz rozoberáme, vôbec neprospieva krajine ani obyčajným ľuďom.
Bugár, Béla, podpredseda NR SR (2017-04-05):
Na vystúpenie pána poslanca s faktickými dvaja. Končím možnosť sa prihlásiť. Nech sa páči, pán poslanec Zelník.
Hrušovský, Pavol, podpredseda NR SR (2011-09-14):
Pán poslanec Martinák.
V. Palko, minister vnútra SR: (2005-10-27):
Ja som len chcel slušne odpovedať pánu poslancovi Kötelesovi, ktorý vzniesol otázku na možné alebo údajné odpočúvanie budovy maďarského konzulátu v Košiciach. Informácie o takomto možnom alebo údajnom odpočúvaní boli posunuté na Prezídium Policajného zboru a útvary Policajného zboru vytvárajú preverovanie. O výsledkoch budete, samozrejme, informovaný buď to cestou médií, alebo, keď budete mať záujem, cestou poslaneckého prieskumu, ako uznáte za vhodné. Ďakujem.
V. Veteška, podpredseda NR SR: (2007-01-31):
Budeme hlasovať o bode 1 teraz samostatne, dobre? Prosím, prezentujeme sa a hlasujeme. (Hlasovanie.) Prítomných je 143 poslancov, za 1, proti 114, zdržalo sa 28, nehlasovalo 0. Bod 1 sme neschválili. Teraz budeme hlasovať o bode 7. Prezentujeme sa a hlasujeme.
Kadúc, Miroslav, poslanec NR SR (2015-10-01):
Ďakujem veľmi pekne. Pán poslanec Fecko Martin, ďakujem pekne za obhajobu tohto návrhu, pretože si myslím, že ten návrh si zaslúži ďaleko väčšiu pozornosť, akú zrejme bude budiť do budúcna, lebo vidím, že žiadny z poslancov SMER-u sa k nemu asi neprihlási. Ten návrh je skvelý a je správny a ja mu držím palce, dúfam, že sa bude v tomto pléne objavovať častejšie alebo tak často, ako sa len bude dať. Ale nedá mi povedať ešte jednu viac osobnú poznámku ako vecnú a to je, v tomto sa ukazuje tvoja veľkosť, lebo potom ako ťa navrhovateľ opakovane počastoval nevyberavými slovami a urážkami, ty si jeho návrh pochválil. Za toto ti ďakujem a som veľmi rád, že si sa k tomu takto postavil, a očakávam možno od pána Hlinu osobitú pochvalu za to, čo si urobil.
Kremský, Peter, poslanec NR SR (2021-07-01):
(Povedané súbežne s predsedajúcim.) Prestaňte vykrikovať! Ja som bol ticho, keď ste vy hovorili. Keď ste vy hovorili, ja som bol ticho. Tak dodržiavajte rešpekt láskavo, páni. A, pán Kotleba, vy si dajte rúško. Myslím si, že, myslím si, že je úžasné, keď ľudia sa nechajú motivovať, aby si chránili svoje zdravie. Páni kolegovia, toto nie je zábava, to je otázka života a smrti. V Poľsku napríklad, ktoré nebralo veľmi vážne zo začiatku koronu, zomreli desiatky tisíc ľudí navyše len za minulý rok. Za tento rok ešte tá štatistika ani nie je. To Poľsko, ktoré ste nám dávali za úžasný príklad, jak je tam všetko voľné, jak sa všetko môže. Pozrite sa na štatistiky smrtnosti, pozrite sa na štatistiky smrtnosti v ďalších krajinách, ktoré to nebrali vážne. Toto je otázka života a smrti a som veľmi rád, že štát chce motivovať ľudí, aby si vybrali život.
P. Paška, predseda NR SR: (2007-12-04):
sme v treťom čítaní vládneho návrhu zákona o štátnom rozpočte. Otváram rozpravu v rámci tretieho čítania a pýtam sa, či sa chce niekto prihlásiť do rozpravy. Predpokladám, že je to omyl, kolegovia. (Smiech v sále.) Vyhlasujem rozpravu za skončenú. A keďže ani v rámci tohto čítania neboli podané žiadne návrhy, pristúpime k hlasovaniu o návrhu zákona ako o celku. Upozorňujem, dámy a páni, že toto hlasovanie je na žiadosť, ktorá bola prerokovaná výbormi, teda žiadosť vlády Slovenskej republiky spojené s hlasovaním o vyslovení dôvery vláde. Poprosím spoločného spravodajcu, aby predniesol návrh uznesenia Národnej rady Slovenskej republiky.
Bernaťák, Tibor, poslanec NR SR (2019-11-28):
Ďakujem veľmi pekne za slovo. Predkladám pozmeňujúci návrh. Dôvodom tohto pozmeňujúceho návrhu je hlavne tá diskusia, ktorá ešte prebehla medzi niektorými aj odborníkmi, aj čo sa týka oblasti prokuratúry. Preto vlastne týmto pozmeňujúcim návrhom navrhujeme vypustiť definíciu nových pojmov pedofília, nekrofília a zoofília vzhľadom na skutočnosť, že tieto definície sú obsiahnuté v medzinárodnej klasifikácii chorôb a v praxi budú z tejto definície vychádzať. My sme aj zvažovali najprv to tam nechať, pretože, samozrejme, tá klasifikácia chorôb sa môže meniť, nemusí sa meniť, ale v prípade, ak by došlo k nejakému inému názoru, resp. inej klasifikácii, samozrejme, k tomuto sa zrejme budeme musieť vrátiť tak, aby sme naše deti ochránili. Najmä deti. Zároveň vypúšťame pojem „sexuálne patologické praktiky“, ktoré, ktorá už vlastne, teda pardon, pod pojem sexuálne patologické praktiky je už zahrnutá, zahrnuté „poruchy sexuálneho zamerania“, preto navrhujeme nový pojem „poruchy sexuálneho zamerania“ vypustiť. A zároveň aj podľa toho, ako sme dostali stanovisko odboru legislatívy a aproximácie práva Národnej rady, nás upozornili, že sa tam nenachádza napríklad aj trestná zodpovednosť právnických osôb pri takomto konaní. Čiže pozmeňovák reaguje aj na to. A navrhujeme rozšíriť trestné činy právnickej osoby o trestnú zodpovednosť právnických osôb aj podľa tohto novo navrhovaného trestného činu. Takže prečítam samotný pozmeňujúci návrh poslanca Národnej rady Slovenskej republiky Tibora Bernaťáka k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov, tlač 1726. Návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov, tlač 1726, sa mení takto: 1. V čl. I sa bod 1 vypúšťa. Súčasne sa zrušuje označenie druhého bodu. 2. V čl. I 2. bod § 275a v nadpise sa vypúšťajú slová „a niektorých porúch sexuálneho zamerania“. 3. V čl. I 2. bod § 372a ods. 2 sa za slovami „alebo zoofíliu“ vypúšťa čiarka a slová „okrem propagácie preukázateľne vykonávanej za účelom vzdelávacích, liečebných alebo výskumných aktivít“. 4. V čl. I 2. bod paragraf sedem, pardon, § 372a sa za odsek 2 vkladá nový odsek 3, ktorý znie: „(3) Kto spácha trestný čin uvedený v odseku 2, nie je trestný, ak propagáciu preukázateľne vykonával za účelom vzdelávacích, liečebných alebo výskumných aktivít.“. Doterajší odsek 3 sa označuje ako odsek 4. 5. Za článok I sa vkladá nový článok II, ktorý znie: „Čl. II Zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení zákona č. 316/2016 Z. z., zákona č. 161/2018 Z. z. a zákona č. 214/2019 Z. z. sa dopĺňa takto: V § 3 sa za slová „§ 371 a 372,“ vkladajú slová „podpora a propagácia sexuálnych patologických praktík podľa § 372a,“.". Doterajší článok II sa primerane prečísluje. V nadväznosti na vloženie nového článku II sa upraví návrh zákona. Ďakujem.
Laššáková, Jana, podpredsedníčka NR SR (2015-09-23):
Prezentujme sa a hlasujeme o bode 1, 2, 7 a 8 pána poslanca Novotného. (Hlasovanie.) Prítomných 129 poslancov, za návrh bolo 31, proti 63, zdržalo sa 31 poslancov, 4 nehlasovali. Konštatujem, že body 1, 2, 7 a 8 pána poslanca Novotného sme neschválili. Nech sa páči.
Žarnay, Oto, poslanec NR SR (2019-02-07):
Ďakujem za slovo. Vážená pani predsedajúca, vážení páni ministri, vážené kolegyne, vážení kolegovia, dovoľte mi predniesť interpeláciu na ministra spravodlivosti Gábora Gála vo veci národného projektu Podpora mediácie ako alternatívneho riešenia sporov. Vážený pán minister, v súlade s čl. 80 Ústavy Slovenskej republiky a § 129 zákona o rokovacom poriadku vám podávam nasledujúcu interpeláciu poslanca. Mediácia ako mimosúdna činnosť, pri ktorej na nej zúčastnené osoby pomocou mediátora riešia spor, ktorý vznikol z ich zmluvného alebo iného právneho vzťahu, je od jej zavedenia zákonom č. 420/2004 Z. z. o mediácii stále iba v štádiu rozbehu. Tento efektívny a racionálny inštitút, ktorým možno riešiť spory, ktoré vznikajú z občianskoprávnych, rodinnoprávnych, obchodných, záväzkových i pracovnoprávnych vzťahov, stále nemá dostatočnú verejnú a inštitucionálnu podporu, a len s veľkými ťažkosťami sa prediera do povedomia a využívania fyzickými i právnickými osobami. Pri nadmernej zaťaženosti súdnictva predlžuje sa finančná, časová i vecná dostupnosť práva pre všetkých. Aj na základe týchto skutočností bol v programovom období v rokoch 2014 až 2020 v rámci Operačného programu Efektívna verejná správa za finančnej podpory Európskeho sociálneho fondu vo výške 1 114 310 eur vytvorený a schválený národný projekt Podpora mediácie ako alternatívneho riešenia sporov. Tento projekt v prioritnej osi sleduje zefektívnenie súdneho systému a zvýšenie vymáhateľnosti práva so špecifickým cieľom zvýšenia kvality a posilnenia nezávislosti súdneho systému, a to vytvorením zákonných podmienok na postúpenie sporu súdom na mediáciu, zvýšením povedomia o podstatne nižšej finančnej náročnosti mediácie ako alternácie k súdnemu konaniu, zvýšením podpory súdov pri presadzovaní mediácie ako mimosúdneho riešenia sporov a propagáciou mediácie. Vzhľadom na to, že projekt by sa mal blížiť do svojho finále, a viditeľný verejný efekt riešenia sporov prostredníctvom inštitútu mediácie je stále nízky i vzhľadom na môj záujem o danú problematiku a záujmy občanov Slovenskej republiky interpelujem vás nasledovnými otázkami: Akým spôsobom a s akým výsledným efektom boli doposiaľ naplnené ciele uvedeného národného projektu? Ako predbežne komplexne hodnotí ministerstvo úspešnosť národného projektu, predovšetkým aký pozitívny reálny dopad mal projekt na verejnosť a vyššiu dostupnosť práva? Aká vysoká je personálna a inštitucionálna zapojenosť do národného projektu a aký dopad mala zvýšená propagačná činnosť na verejné povedomie a výkon mediačnej činnosti? V akom štádiu realizácie sa v súčasnosti národný projekt nachádza a aké konkrétne kroky ešte ministerstvo vykoná pre reálne naplnenie cieľov projektu? Ďakujem za pozornosť.
Lehotský, Tomáš, poslanec NR SR (2023-03-14):
Pán predseda, dajte, prosím, hlasovať o pozmeňujúcom návrhu poslankyne Evy Horváthovej.
Bugár, Béla, podpredseda NR SR (2019-10-17):
Prezentujme sa a hlasujme. (Hlasovanie.) Prítomných 139, za 60, proti 60, zdržalo sa 16, 3 nehlasovali. Návrh nebol schválený. Nech sa páči.
M. Hort, podpredseda NR SR: (2008-10-22):
Pani poslankyňa, budem chvíľu ešte ja túto schôdzu riadiť, tak poprosím o pokoj. Teraz sa opýtam pani spravodajkyne, či sa chce vyjadriť v záverečnom slove. Nie. Prerušujem rokovanie o tomto bode programu. A teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá, a ktorým sa menia ďalšie zákony v znení neskorších predpisov a ktorým sa menia a dopĺňajú niektoré zákony . Vládny návrh zákona ste dostali ako tlač 790, návrh na jeho pridelenie na prerokovanie výborom je v rozhodnutí č. 805. Pani ministerka, nech sa páči, uveďte aj tento vládny návrh zákona.
Danko, Andrej, podpredseda NR SR (2024-06-27):
Na vystúpenie pána poslanca dve faktické, poslanec Dubovický.
Beblavý, Miroslav, poslanec NR SR (2013-01-30):
Ja to...
J. Rusnák, poslanec: (2004-03-16):
Pán poslanec Jaduš, že v životnom prostredí je málo peňazí, je fakt. Ale nechcete povedať, že je za to zodpovedný Ivan Mikloš ako minister financií a predtým bolo všetko v poriadku. Peňazí je nedostatok, bude ich viacej vtedy, keď tu bude stabilná ekonomika, bude ich vtedy viacej v životnom prostredí, keď budú sa využívať racionálne v životnom prostredí. Ja som presvedčený o tom, že ich je za našej vlády a že za tej vlády, čo bola predtým, ich bolo a je stále viacej, o čom svedčia nové čističky, nové kanalizácie. Lenže musíme porobiť trošku aj na sebe, aby sme nemali vodovody, keď zapojení sú dvaja občania v obci. A za to nie je zodpovedný Ivan Mikloš. Stabilná ekonomika, reformy pomôžu tomu, aby sa získali ďalšie zdroje. Prvými je to, keď budú peniaze zo štrukturálnych fondov, keď budú ďalšie zdroje financovania. Čiže dneska financujeme životné prostredie viaczdrojovo. A to je prínos aj v činnosti tejto vlády. Toľko som chcel povedať, ďakujem.
Laššáková, Jana, podpredsedníčka NR SR (2015-05-06):
No, vydýchajte sa. Nech sa páči.
D. Lipšic, poslanec: (2007-10-23):
Prečo ten návrh dávam? Pretože takisto ako v Policajnom zbore sú regióny, najmä Bratislava, kde prichádza k pomerne značnej fluktuácii príslušníkov zboru, pretože podmienky na bývanie sú pomerne zložité, životné náklady sú pomerne vysoké, mzdy sú pomerne nízke, dokonca Zbor väzenskej a justičnej stráže má v priemere nižšie mzdy o niečo ako Policajný zbor. Pritom príslušníci zboru vykonávajú mimoriadne ťažkú úlohu. Tým, že strážia ústavy na výkon väzby, ústavy na výkon trestu odňatia slobody, strážia naše súdy a prokuratúry, vystavujú svoj život nebezpečenstvu, ohrozeniu. A mnohí z nich v nie tak dávnej minulosti aj obetovali svoje životy za to, aby sme my ostatní sa mohli cítiť bezpečnejšie. Tí, čo sú v priamom výkone služby v ústavoch na výkon trestu a výkonu väzby, sú v službe, ktorá je jedna z najnáročnejších, aké v prospech štátu sú vykonávané. A preto si myslím, že by bolo správne, aby tento fakultatívny príspevok, nie obligatórny, mohli požívať aj príslušníci Zboru väzenskej a justičnej stráže, opakujem, najmä v regiónoch, kde je veľmi ťažké získať nových príslušníkov kvôli nízkej miere nezamestnanosti a kvôli tomu, že ich platy zďaleka nie sú vysoké a postačujúce, adekvátne ich práci. Keďže ide o fakultatívnu dávku, samozrejme, bude závisieť od ministerstva spravodlivosti, koľko finančných prostriedkov bude vedieť v tom ktorom kalendárnom rozpočtovom roku zabezpečiť a ja verím, že sa väzenstvo stane prioritou ministerstva spravodlivosti. Bolo by načase. Preto navrhujem, aby v bode 143 sa v celom § 141a za slová „príslušníkovi Policajného zboru“ doplnili slová „a príslušníkovi Zboru väzenskej a justičnej stráže Slovenskej republiky“ a zároveň sa v celom § 141a za slová „príslušník Policajného zboru“ dopĺňajú slová „a príslušník Zboru väzenskej a justičnej stráže“. Zbor väzenskej a justičnej stráže je druhý najväčší ozbrojený zbor, ktorý má okolo 5-tisíc príslušníkov. Čiže nejde o nejaký malý zbor, ale zbor, ktorý je pomerne rozsiahly a plní mimoriadne závažné úlohy v našom štáte. Preto si myslím, že je úplne adekvátne a spravodlivé, aby aj príslušníci tohto zboru mohli za okolností uvedených v zákone dostávať príspevok na bývanie. Návrh dávam pánovi spravodajcovi. Ja by som chcel poprosiť všetkých kolegov, aby tento návrh potom v hlasovaní podporili. Ďakujem, pán predsedajúci.
D. Čaplovič, poslanec: (2004-02-05):
Ďakujem.
P. Farkas, poslanec: (2004-09-24):
Zákon o politických stranách na jednej strane stanoví termín 30. jún pre každú politickú stranu, že musí zverejniť svoju výročnú finančnú správu, a na strane druhej je ďalšia povinnosť, že túto výročnú finančnú správu musí zaslať do Národnej rady Slovenskej republiky. V zmysle uznesenia Národnej rady Slovenskej republiky  niektoré úlohy vo vzťahu k týmto finančným správam vykonáva výbor pre financie, rozpočet a menu a vzhľadom na to, že tento výbor dostáva tieto výročné finančné správy vždy ku koncu marca, tak aj zo strany verejnosti sú tu prejavené určité záujmy v smere toho, aby tieto výročné správy boli zverejnené prostredníctvom Kancelárie Národnej rady, teda ešte predtým, než by sa poslanci oboznámili s týmito výročnými finančnými správami, a ešte pred termínom, než by sme začali o týchto výročných finančných správach vôbec rokovať. Podľa nášho hodnotenia tento stav je nedobrý a nedôstojný preto, že vôbec na jednej strane politické strany sú týmto zákonom o politických stranách pevne stanovené k termínu zverejnenia, na strane druhej ešte pred týmto termínom Národná rada by zverejnila tieto výročné finančné správy. Vzhľadom na to, aby tu nevznikol takýto neželaný stav, tak vo výbore pre financie, rozpočet a menu sme prijali uznesenie, že áno, aj zo zdrojov Národnej rady budú tieto výročné finančné správy zverejnené, ale až po prerokovaní v Národnej rade. Teda k tomu smeruje tento môj pozmeňujúci návrh, aby sme možnosť prijatia takéhoto uznesenia zakotvili aj do nášho rokovacieho poriadku. A teraz vám prečítam konkrétny pozmeňujúci návrh. Bod 67 znie: V § 143 sa za ods. 1 vkladá nový ods. 2, ktorý znie: „Kancelária plní informačné, vzdelávacie a propagačné úlohy súvisiace s činnosťou Národnej rady a jej poslancov a poskytuje informácie podľa osobitného predpisu a v osobitných prípadoch na základe rozhodnutia príslušného orgánu Národnej rady.“ Tie poznámky. Doterajšie odseky 2 až 13 sa označujú ako odseky 3 až 14. Poznámky pod čiarou k odkazom 84b a 84c znejú. 84b zákon č. 211/2000 Z. z. o slobodnom prístupe k informáciám a 84c napríklad § 18 zákona č. 424/1991 Zb. o združovaní v politických stranách a v politických hnutiach. Druhý bod, ktorý súvisí s prvým bodom, teda keď bude prijatý prvý bod, môžeme spoločne hlasovať, lebo súvisí s týmto prvým bodom aj konkrétne druhý bod, ktorý znie: „Doterajšie odkazy 84a a 84f a poznámky pod čiarou k odkazom 84a až 84f sa označujú ako odkazy 84d až 84i a poznámky pod čiarou 84d až 84i.“ Vážené dámy poslankyne, vážení páni poslanci, vzhľadom na to, že vo výbore pre financie, rozpočet a menu je zastúpená každá politická strana, ktorá je v Národnej rade, ja som požiadal členov tohto nášho výboru aj ďalších poslancov o podporu tohto môjho pozmeňujúceho návrhu a ich podpisy sa nachádzajú na tomto liste. Ide o špecifický problém, ktorý je známy väčšinou iba poslancom konkrétneho výboru pre financie, rozpočet a menu, ale týka sa to celkovej činnosti Národnej rady. Ďakujem vám pekne za podporu.
Lipšic, Daniel, poslanec NR SR (2014-07-01):
Ďakujem veľmi pekne. Vážená pani predsedajúca, milé kolegyne, vážení kolegovia, cieľom predloženého návrhu zákona je posilniť ochranu zdravotníckeho pracovníka počas poskytovania zdravotnej starostlivosti na úroveň chránenej osoby. Použitie násilia a vyhrážanie sa usmrtením, ublížením na zdraví alebo spôsobením malej škody zdravotníkovi počas poskytovania zdravotnej starostlivosti by tak bolo klasifikované ako trestný čin spáchaný voči chránenej osobe v zmysle § 39 ods. 1 písm. h) Trestného zákona. V súčasnosti zdravotnícki pracovníci nemajú už štatút verejného činiteľa a pri výkone svojej činnosti sú často vystavení násilným útokom. Zdravotnícki pracovníci vykonávajú fyzicky a psychicky náročnú prácu. Mnohí pracujú v nepretržitých prevádzkach a prichádzajú do kontaktu s infekčnými chorobami. Zdravotnícki pracovníci nemajú možnosť odmietnuť poskytnutie zdravotnej starostlivosti, a to ani u pacientov, ktorí prejavujú agresívne sklony alebo sú pod vplyvom alkoholu alebo omamných látok. Verbálne a fyzické útoky na zdravotníckych pracovníkov počas poskytovania zdravotnej starostlivosti nie sú zriedkavosťou. Zdravotnícki pracovníci nemajú adekvátnu právnu ochranu a stávajú sa tak ľahším terčom verbálnych aj fyzických útokov a vyhrážok. Návrh novely zákona by mal prispieť k bezpečnosti zdravotníckych pracovníkov pri výkone ich povolania a v konečnom dôsledku k zlepšeniu prostredia pri poskytovaní zdravotnej starostlivosti, z čoho budú mať úžitok všetci slušní pacienti. Ďakujem veľmi pekne, pani predsedajúca.
P. Hrušovský, predseda NR SR: (2003-10-21):
(Hlasovanie.) 146 prítomných, 24 za návrh, 114 proti, 8 sa zdržalo. Návrh sme neschválili. Prosím ďalší návrh.
Danko, Andrej, predseda NR SR (2019-10-17):
Ďakujem, pani poslankyňa. Na pani poslankyňu žiadna faktická poznámka, pýtam sa, či sa chce ešte niekto prihlásiť niekto ústne do rozpravy. Ak nie, vyhlasujem rozpravu za skončenú. Chce vyjadriť, chce sa ešte vyjadriť pani navrhovateľka? Nie. Pán spravodajca, súčasne vás prosím, hlasovanie bude dnes o 17.00 hod. A prerušujem rokovanie o tomto bode programu. (Prerušenie rokovania o 12.05 hodine.) (Pokračovanie rokovania o 14.00 hodine.)
Fronc, Martin, poslanec NR SR (2013-09-19):
Ďakujem pekne, pani predsedajúca. Veľmi krátko by som istým spôsobom chcel zdôrazniť, že sú procesy, ktoré sa dejú. To znamená, že ovplyvňovanie a ovplyvňovanie za finančnú náhradu existuje. Existuje v každej krajine a u nás je takéto dosť rozšírené nezákonné jednoducho to, čo nazývame klientelizmus. Nemyslím, že sa dá úplne zlikvidovať. Ale jedna z ciest, ktorú povedal predkladateľ, je vytesniť z priestoru aspoň čiastočne takýto spôsob ovplyvňovania za úplatu nezákonný spôsob. A to je práve vytvorenie lobistov, ktorí budú, tak ako aj v iných krajinách, licencovaní. Jednoducho budú musieť viesť o svojich krokoch záznamy a hlavne pokiaľ dohodnú lobing za úhradu, tak ako to, čo zarobia, bude zdanené normálnym spôsobom ako každý iný príjem. Čiže istým spôsobom je to aj príjem z takejto aktivity do štátneho rozpočtu. A druhé, čo naozaj pokladám za dôležité aj zo svojej skúsenosti, kedysi pred mnohými rokmi som sa čudoval, že kto udeľuje hviezdičky hotelom na Západe, keď som bol, Asociácia hotelierov. No jednoducho, ak nespĺňal podmienky, ja neviem, štvorhviezdičkového hotela, nemal reštauráciu, nemala strieborný príbor a podobne, bolo v záujme tých ostatných hotelierov, že mal takpovediac neoprávnený zisk oproti nim. Čiže oni sami si dali oveľa väčší pozor na to, aby niekto mal hotel, ktorý nespĺňal podmienky štvorhviezdičkového hotela, a jednoducho takýmto spôsobom si účtoval a tak si „zarobil“. Myslím si, že bude v záujme potom tých lobistov, aby istým spôsobom dohliadali, dávali pozor na to, aby nefungovali iní, nekalí lobisti. A aj to je istým spôsobom krok na vytesnenie toho, čo sa dnes deje a čo je negatívny jav v našej spoločnosti. Ďakujem.
Lehotský, Tomáš, poslanec NR SR (2023-02-02):
Ja len v krátkosti. Marek, aby bolo jasné, a to vlastne vyplýva aj z toho napríklad toho metodického usmernenia, ktoré funguje v Čechách, že, že všetky predpisy, čo sa týka fungovanie nemocníc, vnútorného fungovania nemocníc, operačné sály, hej, napríklad poviem, že samozrejme, že budú platiť a sú obmedzujúcim prvkom v rámci toho, ako ten zákonný zástupca v tej nemocnici bude fungovať. Čiže to nie je že bezprávie, samozrejme, že, že každá nemocnica a každé to oddelenie má nejaký spôsob fungovania a ten musí byť dodržiavaný. Ale to je vec teda toho, toho nejakého metodického usmernenia.
Baránik, Alojz, poslanec NR SR (2023-06-15):
Ďakujem pekne, pán predsedajúci. Prosím, aby ste dali hlasovať o tom, že Národná rada prerokuje návrh zákona v druhom čítaní.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 144, za 73, proti 68, 3 sa zdržali. Uvedený návrh pôjde na dopracovanie. Nasleduje hlasovanie o bode 96 schváleného programu, ktorým je druhé čítanie o návrhu poslanca Faiča a Takáča na vydanie zákona, ktorým sa mení a dopĺňa zákon č. 18/1996 Z. z. o cenách (tlač 1647). Prosím spoločného spravodajcu z výboru pre financie a rozpočet poslanca Ladislava Kamenického, aby hlasovanie uvádzal. (Hlasovanie o návrhu poslancov Národnej rady Slovenskej republiky Vladimíra Faiča a Richarda Takáča na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov a ktorým sa mení a dopĺňa zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov , tlač 1647.)
Pčolinský, Peter, podpredseda NR SR (2023-06-20):
Vážené pani poslankyne, vážení páni poslanci, otváram piaty rokovací deň 94. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Robert Fico, Patrick Linhart a na zahraničnej pracovnej ceste je poslankyňa Anna Záborská. Podľa schváleného programu by sme mali pristúpiť k druhému čítaniu o vládnom návrhu zákona o všeobecnej bezpečnosti výrobkov a o zmene a doplnení niektorých zákonov, avšak nemáme ministra hospodárstva. (Krátka pauza.) Opäť prosím ministra hospodárstva Petra Dovhuna, aby prišiel do rokovacej sály. (Krátka pauza.) Pán minister, nech sa páči. Ešte minúta a nechám to prepadnúť. (Reakcia ministra.) Pani poslankyňa Sulanová je spravodajca. Čiže podľa schváleného programu pristúpime k druhému čítaniu o vládnom návrhu zákona o všeobecnej bezpečnosti výrobkov a o zmene a doplnení niektorých zákonov. Vládny návrh zákona je uverejnený ako tlač 1583, spoločná správa výborov má tlač 1583a. Prosím dočasne povereného ministra hospodárstva Slovenskej republiky Petra Dovhuna, aby vládny návrh zákona odôvodnil. (Rokovanie o vládnom návrhu zákona o všeobecnej bezpečnosti výrobkov a o zmene a doplnení niektorých zákonov , tlač 1583.)
Sulík, Richard, predseda NR SR (2010-12-15):
(Hlasovanie.) Prítomných 142 poslancov, hlasovalo 81 za, 0 proti, 58 sa zdržalo, 3 nehlasovali. Schválili sme, že Národná rada pridelí návrh tohto zákona výborom, určí gestorský výbor a príslušné lehoty výborom na jeho prerokovanie v druhom čítaní. Nech sa páči, ďalšie hlasovanie o vládnom návrhu zákona o kritickej infraštruktúre , tlač 153.
Dostál, Ondrej, poslanec NR SR (2024-02-09):
Pán poslanec Viskupič, áno, tak z tohto pohľadu, že ak sa takáto zmena robí skráteným legislatívnym konaním, ak sú naňho dôvody, tak je to, samozrejme, lepšie, keď je to takto na priamo, ako keby sa to proste niekde skrylo, nejaký prílepok k nesúvisiacemu návrhu zákona v druhom čítaní, alebo teda k rámcovo súvisiacemu, alebo predkladatelia, aby sa tvárili, že to nejako súvisí. Len mňa tak až zamrazilo, že v zásade tu musíme oceňovať veci, ktoré by mali byť úplne samozrejmé, lebo teda to, že prílepky nemajú byť, prílepky sa nemajú dávať, by malo byť úplne samozrejmé a nie niečo, čo musíme nejako zvlášť, zvlášť oceňovať, a či sa tak má udiať v skrátenom alebo nie v skrátenom legislatívnom konaní, tak k tomu sa ešte aj ja vyjadrím vo svojom vystúpení, lebo teda tam tiež mám isté pochybnosti, ale, ale samozrejme, že v tom zásadnom súhlasím, že je lepšie, keď sa veci robia na priamo a neskrývajú sa, že, že v skutočnosti to ani nerobíme, nikto si to ani nevšimne, nie je to nijako odôvodnené. Tak z tohto hľadiska áno, ale len som sa tak zarazil, že veci, ktoré by mali byť, byť samozrejmé, prirodzené, normálne, už sme v takom štádiu, že musíme za ne niekoho chváliť alebo teda nejak ich zvlášť, zvlášť oceňovať.
Paška, Pavol, predseda NR SR (2013-03-26):
Hlasujeme. (Hlasovanie.) 134 prítomných, 117 za, 15 sa zdržalo, 2 nehlasovali. Schválili sme návrh novely zákona č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb. Pán poslanec Kovačócy uvedie v druhom čítaní hlasovanie o návrhu poslancov Národnej rady Slovenskej republiky Juraja Drobu a Martina Chrena na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov . Je to tlač 372.
Hrušovský, Pavol, podpredseda NR SR (2011-09-14):
Hlasujeme o bode 13 zo spoločnej správy. (Ruch a smiech v sále.) Páni poslanci! (Hlasovanie.) 137 prítomných, 67 za, 18 proti, 51 sa zdržalo, 1 nehlasoval. Bod č. 13 zo spoločnej správy sme neschválili. Pán poslanec, prosím, ďalší návrh.
Šimko, Jozef, poslanec NR SR (2020-11-12):
Ďakujem pekne. Vážený pán predsedajúci, vážení kolegovia, vážené kolegyne, opäť tu rokujeme v skrátenom legislatívnom konaní, teda prijímame zákon. Nie som si istý, že či práve tento zákon má byť prijatý práve takouto formou. Ale ak dovolíte, ja by som zareagoval na slová pána predsedu Kotlebu. Áno, vážení páni a dámy, žijeme skutočne veľmi zlú dobu. My v podstate máme za sebou 45-dňový krízový stav a opäť vláda Slovenskej republiky prijala ďalších 45 dní, kde nariadila núdzový stav v rámci celej Slovenskej republiky. Ja nie som si istý, že či tento núdzový stav, ako to povedal aj pán Kotleba, či je potrebné, či to bolo potrebné vôbec nariadiť. Vážení priatelia, nože sa skúsme zamyslieť, akou formou sa to riešilo posledné dva týždne. Vieme veľmi dobre, že koncom októbra a začiatkom novembra, 31. a 1. novembra, došlo k celoplošnému testovaniu o týždeň opäť. Zistilo sa, že tá situácia nie je taká kritická v rámci celej Slovenskej republiky, ako to v podstate vláda nám predkladá. Ale čo sa vlastne stalo? Nariadili jednoznačne, že občania Slovenskej republiky nemôžu vstúpiť na cintoríny, ale pritom v radoch nabité ako muchy občania mohli stáť na testovanie. Neviem si predstaviť, prečo vlastne takéto nariadenie bolo prijaté. My ako v Rimavskej Sobote, jediný primátor Slovenskej republiky som nariadil, že moja mestská polícia nebude ukladať pokuty pre občanov, pre naše starenky za to, že vstúpi na cintorín. Dámy a páni, uvedomte si jednu vec. Pán minister podal na mňa trestné oznámenie, pán minister vnútra, a situácia je taká, že chce, v danom prípade chceli našim občanom, starkám, starým rodičom ukladať 1 000-1 500-korunové pokuty, čo som v žiadnom prípade nemohol dopustiť. Škoda, že mám len dve minúty, takže ďakujem pekne za slovo.
Figeľ, Ján, podpredseda NR SR (2015-01-28):
Ďakujem pekne. Pán spravodajca, chcete sa vyjadriť k rozprave? Nie. Ďakujem. Tiež prerušujem rokovanie o tomto bode programu. Teraz nasleduje druhé čítanie o vládnom návrhu zákona, ktorým sa mení a dopĺňa zákon č. 185/2009 Z. z. o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov v znení neskorších predpisov . Tento vládny návrh zákona je pod tlačou 1285 a spoločná správa z rokovania výborov má tlač 1285a. Znova dávam slovo pánovi ministrovi školstva Jurajovi Draxlerovi, aby tento vládny návrh zákona uviedol.
Hrušovský, Pavol, podpredseda NR SR (2011-05-18):
Pán poslanec Jurčík.
Zmajkovičová, Renáta, podpredsedníčka NR SR (2013-10-17):
Ďakujem, pán spravodajca. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak, uzatváram možnosť prihlásiť sa do rozpravy a zároveň ju vyhlasujem za skončenú a prerušujem rokovanie o tomto bode programu. Pristúpime k nasledujúcemu bodu programu, ktorým je druhé čítanie o vládnom návrhu zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov . Vládny návrh zákona je uverejnený ako tlač 652, spoločná správa výborov má tlač 652a. Poprosím pána podpredsedu vlády, aby sa ujal slova. Nech sa páči.
Demian, Jaroslav, poslanec NR SR (2015-11-10):
Vážená pani predsedajúca, vzhľadom na vyjadrenie pána ministra chcem požiadať teda o posunutie hlasovania o tomto bode.
Baška, Jaroslav, poslanec NR SR (2019-10-16):
Pán predsedajúci, dajte hlasovať o návrhu zákona ako celku.
Jurinová, Erika, podpredsedníčka NR SR (2014-12-12):
Pán poslanec Bobík.
Ďuriš Nicholsonová, Lucia, podpredsedníčka NR SR (2017-12-12):
Dve faktické poznámky na vaše vystúpenie, pán poslanec. Končím možnosť prihlásiť sa s faktickou poznámkou. Pán poslanec Mizík.
Paška, Pavol, predseda NR SR (2013-09-12):
Pekné popoludnie, dámy a páni, budeme pokračovať pravidelným bodom, ktorým je hodina otázok . Včera bolo predložených 19 otázok pre pána predsedu vlády a 19 otázok pre ostatných členov vlády, budeme tieto otázky prezentovať podľa vyžrebovaného poradia. Pán premiér, poprosím vás, aby ste oznámili, kto z členov vlády bude odpovedať na otázky za neprítomných členov vlády. Ďakujem.
Potocký, Milan, poslanec NR SR (2022-02-22):
Ďakujem za slovo. Vy ste, pán poslanec Pellegrini, vo svojej rozprave povedal, že sú zatváraní politickí oponenti. Ja mám jednoduchú otázku na vás, aby ste mi povedali, ktorí politickí oponenti sú zatvorení. Pokiaľ ja viem, sú zatvorení rôzni skorumpovaní sudcovia, skorumpovaní policajti, úradníci štátni a mafiáni. Vy chcete povedať, že to sú vaši politickí kolegovia? Ďakujem. (Potlesk.)
Mazurek, Milan, poslanec NR SR (2018-06-20):
Pani poslankyňa Nicholsonová, predom sa vám ospravedlňujem, že vás tak naštartovalo to moje vystúpenie, neviem, nebol to môj cieľ. Na rozdiel od vás teraz skúsim úplne pokojne, bez emócií, bez nejakých výkrikov reagovať a poukázať na to vaše pokrytectvo, ktoré ste vlastne teraz v priamom prenose predviedli. Viete, označili ste ma tu za agresora, že som tu pána Poliačika vyzval na pästný súboj a podobne. Opakovane, pri každom druhom mojom prejave mi skáče do rečí, prerušuje, vystupuje, vykrikuje. Stále ho slušne pýtam, aby prestal. To znamená, keď už som si teraz uvedomil, že naňho normálna, ľudská, slušná reč neplatí, čo iné potom? Jednoducho, bohužiaľ. A viete, čo je najväčšie pokrytectvo na tom, čo ste tu teraz predviedli? Že vy tu vystúpite, začnete hovoriť, aké to je strašné, že ten Mazurek už povedal tomu Poliačikovi, že ho vyzval na pästný súboj, a váš vlastný poslanec fackuje ľudí po uliciach, a to je v poriadku, to je okej. Za to si poďme dať, ja neviem, jak sa to povie, jednoducho je to všetko fajn. Mali sme tu uznesenie, nepodporili ste to. Tak vy tu mne hovoríte o extrémizme, o násilí. Ja nie som ten, kto fackuje ľudí po uliciach, keď mi povedia vlastný názor, to bol váš vlastný poslanec. Tak nemoralizujte v tejto téme, lebo na to máte 0,00 právo. Čo sa týka dôchodcov z Trebišova, prečo som ich napríklad nespomenul a podobne. Ja som tu hovoril o prípadoch brutálnej trestnej činnosti, vrážd a podobne. Ja som sa snažil nájsť do kontextu prípady, ktoré spĺňajú podobné aspekty ako ten prípad toho zabitého Henryho, nie nejakých úchylákov a chorých ľudí, ktorí si uspokojujú svoje túžby na mladých dievčatách. To proste takýchto perverzných úchylov nájdete v každej jednej rase, v každej spoločnosti, to priznávam. Poďme takýchto úchylov zavrhnúť! Mne to je úplne jedno, takí sú mi jednoducho ukradnutí. A potom ste tu hovorili o tých prípadoch, keď vás na ulici ľudia s výskokom idú kopať do hlavy a nadávajú vám do židovských Cigánok. Ja sa vás pýtam: a podali ste trestné oznámenie? Volali ste políciu? Lebo takto sú to, viete, len vaše nejaké predstavy možno. Ale keď máte nejaký dôkaz, nejaké trestné oznámenie, to by sme očakávali.
Grendel, Gábor, podpredseda NR SR (2020-11-04):
Keďže v skrátenom legislatívnom konaní sa nepoužijú obmedzenia na postúpenie návrhu zákona do tretieho čítania, pristúpime k tretiemu čítaniu a otváram rozpravu v rámci tohto čítania. Hlási sa niekto do rozpravy? Nie, vyhlasujem rozpravu za skončenú a pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Hrnčiar, Andrej, podpredseda NR SR (2018-12-05):
Pán poslanec Klus.
Šmilňák, Martin, poslanec NR SR (2024-01-17):
Ďakujem vám za slovo. Vážený pán kolega Viskupič, vy ste spomenul, jeden z možných dôvodov a cieľov tohto zrýchleného konania je dosiahnutie beztrestnosti pre niektorých vyvolených ľudí a potom ste dal dokopy tú kombináciu zníženia trestných sadzieb a premlčacie lehoty. Ja som si myslel, že opomeniete tie zvýšené limity pre jednotlivé typy škôd, ale potom ste to vysvetlil. Ale čo ma najviac zarazilo a čo som sa nové dozvedel dnes, je to, že trest prepadnutia majetku bol posunutý dvakrát. V prvom prípade, že sa tie, tie hodnoty, kedy je malá škoda, rozsiahla škoda alebo veľká škoda, sa drasticky navýšili, ale dokonca, že tento skutok bol prehodený z väčšej škody, alebo teda z rozsiahlej škody do veľkej škody, alebo do škody veľkého rozsahu. V praxi to bude znamenať, že prepadnúť majetok, vážení kolegovia a kolegyne, vám bude môcť, takýto trest byť udelený, až keď urobíte škodu za viac ako 700-tisíc eur. To znamená, že keď, keď niekto vám urobí škodu povedzme 0,5 mil. eur, tak vtedy mu ani už nebude možné, aby mu prepadol majetok? Vy to myslíte vážne? A keď, a keď vám vravíme, že ste to ušili na mieru pre pár kamarátov a že toto nemá s bežným človekom nič spoločné, tak odvraciate, odvraciate pohľady? To snáď nemyslíte vážne, vážení kolegovia?! Skončil som. (Potlesk.)
Grendel, Gábor, podpredseda NR SR (2020-05-13):
Pán poslanec... (Hovorené súbežne s rečníkom.)
P. Paška, predseda NR SR: (2010-03-09):
(Hlasovanie.) 123 prítomných, 49 za, 5 proti, 66 sa zdržalo, 3 nehlasovali. Návrh uznesenia sme neprijali. Pani poslankyňa Grečková uvedie hlasovanie v druhom čítaní o vládnom návrhu zákona o zahraničnej službe a o zmene a doplnení niektorých zákonov . Je to tlač 1388.
M. Hort, podpredseda NR SR: (2009-12-08):
Teraz pristúpime k prvému čítaniu o návrhu poslancov Národnej rady Slovenskej republiky Tatiany Rosovej, Kataríny Cibulkovej a Pavla Freša na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a zákon č. 301/2005 Z. z. Trestný poriadok v znení neskorších predpisov . Návrh máte pod tlačou 1352 a návrh na jeho pridelenie na prerokovanie výborom je v rozhodnutí č. 1379. Opäť dávam slovo pani poslankyni Tatiane Rosovej a prosím ju, aby uviedla aj tento návrh zákona. Nech sa páči.
Danko, Andrej, podpredseda NR SR (2023-12-18):
Na vystúpenie pani poslankyni 14 faktických poznámok. Prvý je pán poslanec Gröhling. Nech sa páči.
Paška, Pavol, predseda NR SR (2012-06-19):
Pán poslanec Miškov.
Číž, Miroslav, podpredseda NR SR (2015-05-28):
Ďakujem pekne. Poprosím napriek veľmi výbušnej téme, krotiť trošku emócie. Ďakujem vám pekne za rešpekt k tejto poznámke. Slovo má pán poslanec Kaník, pripraví sa pán poslanec Kadúc.
Bugár, Béla, poslanec NR SR (2015-12-02):
Vážená pani podpredsedníčka, vážené pani poslankyne a páni poslanci, dovoľte, aby som teda z poverenia Výboru Národnej rady Slovenskej republiky pre ľudské práva a národnostné menšiny uviedol správu výboru k voľbe komisára pre deti a komisára pre osoby so zdravotným postihnutím (tlač 1812). Národná rada Slovenskej republiky 25. júna 2015 schválila zákon č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov. Zákon nadobudol účinnosť 1. septembra 2015. Podľa § 16 citovaného zákona komisára pre deti a komisára pre zdravotne postihnutých volí Národná rada z kandidátov navrhnutých príslušným výborom národnej rady. V zmysle rozhodnutia predsedu Národnej rady z 10. septembra 2015 č. 1791 príslušným výborom je Výbor Národnej rady Slovenskej republiky pre ľudské práva a národnostné menšiny. Návrhy na kandidátov na komisárov môžu príslušnému výboru teda podávať poslanci Národnej rady. Predseda Národnej rady určil lehotu na odovzdanie návrhov na kandidátov do 23. októbra 2015 . V tejto lehote podali poslanci Národnej rady príslušnému výboru 4 návrhy na kandidáta na komisára pre deti a 2 návrhy na kandidáta na komisára pre osoby so zdravotným postihnutím. (Reakcia z pléna.) Zatiaľ robíte „selfie“. (Povedané so smiechom.) V súlade s § 15 ods. 5 predmetného zákona výbor na svojej 57. schôdzi overoval, či všetky navrhnuté osoby spĺňajú podmienky voliteľnosti uvedené v § 15 ods. 1 až 4 spomínaného zákona. Výbor na základe kontroly predložených dokumentov vyžadovaných zákonom a volebným poriadkom, ako aj na základe vypočutia kandidátov svojím uznesením č. 203 konštatoval, že kandidáti na komisára pre deti Natália Blahová, Ondrej Gallo, Jozef Mikloško a Viera Tomanová spĺňajú podmienky voliteľnosti. Výbor ďalej konštatoval, že aj kandidáti na komisára pre osoby so zdravotným postihnutím Lýdia Brichtová a Zuzana Stavrovská spĺňajú taktiež teda podmienky voliteľnosti. Na základe uvedených skutočností výbor navrhuje, aby a) Národná rada zvolila komisára pre deti a komisára pre osoby so zdravotným postihnutím z uvedených kandidátov; b) uskutočnila opakovanú voľbu v prípade, že vo voľbe nebude zvolený komisár pre deti, resp. komisár pre osoby so zdravotným postihnutím s tým, že do opakovanej voľby postupujú dvaja kandidáti s najväčším počtom získaných hlasov. Životopisy kandidátov máte teda v tlači 1812a. Pani predsedajúca, prosím, otvorte rozpravu.
D. Čaplovič, poslanec: (2004-09-23):
Kým maďarská vláda si svoje záväzky k maďarskej menšine na Slovensku plní, slovenská vláda svoje záväzky voči slovenskej menšine v Maďarsku ignoruje. Kým maďarská vláda prostredníctvom Nadácie Pétera Pázmánya vyčlenila už 1 mld. forintov, ktoré aj poukázala na Slovensko, zo slovenskej strany stále hľadáme alibistické riešenia aj v samotnej vláde Slovenskej republiky. Tieto kroky vzhľadom na politickú citlivosť tohto problému sa v medzinárodnom kontexte napokon obrátia v neprospech Slovenskej republiky, ktorá sa tak dostane do pozície neseriózneho partnera, to znamená aj vo vzťahu k maďarskej vláde. Navyše, keď Európska únia a jej Komisia si začína oveľa viac všímať starostlivosť o diaspóry vo vnútri a mimo Európy. Vážený pán predseda vlády, do vlády bol predložený návrh na vyčlenenie finančného príspevku pre slovenskú menšinu v Maďarsku v celkovej výške 11,5 mil. Sk na rok 2004. Tieto prostriedky sú navrhnuté uvoľniť z rezervy vlády Slovenskej republiky do rozpočtovej kapitoly Úradu vlády Slovenskej republiky a budú adresne určené do oblasti vzdelávania a kultúry slovenskej menšine v Maďarsku. Mrzí ma, že sa tak nestalo, pričom podpredseda vlády Pál Csáky počas svojej septembrovej návštevy v Maďarsku na stretnutí so zástupcami slovenskej menšiny informoval, že okrem už schválených, podčiarkujem schválených, 11 mil. Sk vláda vyčlenila ďalšie 3 mil. Sk na konkrétnu podporu 6 inštitúcií v Maďarskej republike. Takto ma informovali zástupcovia slovenskej menšiny v Maďarsku a takto je táto informácia, vážený pán predseda vlády, zachytená v správe Tlačovej agentúry Slovenskej republiky z 9. septembra 2004. Je to veľmi nepríjemné, ak sa takéto nepravdivé informácie alebo rozporuplné informácie dostávajú slovenskej komunite v zahraniční, konkrétne v Maďarsku, keď podpredseda vlády Slovenskej republiky Pál Csáky bojuje za to, aby slovenská menšina dostala tých 11,5 mil. Sk, a predseda vlády v tejto oblasti mlčí. Verím, vážený pán predseda vlády, že navrhnuté finančné prostriedky budú slovenskej menšine čoskoro poskytnuté.
Droba, Juraj, poslanec NR SR (2015-05-14):
Mňa nerušil nikto, ale bol som tiež zmetený, takže poprosím určiť to za zmetené hlasovanie.
Mojš, Milan, poslanec NR SR (2014-07-03):
Pán predseda, keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď. Prosím, hlasujme.
Záborská, Anna, poslankyňa NR SR (2021-11-09):
Ďakujem pekne, pán predseda. Pani predsedníčka výboru, vy ste sa znovu vrátili k tomu Poľsku, tak mi dovoľte len pár poznámok. Nič sa tak ľahko nezneužíva ako interpretácia chorôb či diagnóz. Ide o to, že to vyšetrovanie trvá obyčajne dlho, veľa vecí spadá pod lekárske tajomstvo, trvá to niekoľko dní, ale tá propaganda sa robí v podstate z jedného dňa na druhý. My podľa správ, ktoré máme z Poľska, išlo o sepsu, čiže otravu krvi počas tehotenstva a skôr ide o neschopnosť, či nekompetentnosť lekárskych tímov liečiť infekcie počas tehotenstva. Došlo nielen v Poľsku, hej, sú rozvinuté krajiny, kde v západnej Európe, kde sa to stalo tiež, kde dochádza k úmrtiam, ktoré boli najčastejšie spôsobené neskorým riešením a nekompetenciou odborných lekárov v antibiotickej liečbe. Ani sepsa, ani septikémia alebo žiadne takéto ochorenie sa nelieči interrupciou. Lieči sa antibiotikami a táto liečba bola zanedbaná. Ja viem, že je veľmi jednoduché takýto prípad zneužiť ako propagandu. Ja som to zažila v Írsku a v iných krajinách, kde z takýchto diagnóz sa urobila politická záležitosť a nakoniec, keď vyšetrovanie skončilo, tak už potom nikto nestiahol tie reči, ktoré sa predtým rozprávali. Ďakujem.
Grendel, Gábor, podpredseda NR SR (2023-05-05):
Otváram rozpravu, do ktorej som nedostal žiadnu písomnú prihlášku. Zatiaľ sa prihlásil pán navrhovateľ do rozpravy ako prvý, ale dávam ešte možnosť aj ostatným sa prihlásiť ústne do rozpravy, nech sa páči. Konštatujem, že sa nehlási nikto ďalší. Takže v rozprave vystúpi ako jediný pán poslanec Milan Vetrák.
Pellegrini, Peter, predseda NR SR (2024-02-13):
Prezentujme sa a hlasujme o zákone ako o celku. (Hlasovanie.) Prítomných 136, za 87, zdržalo sa 48 poslancov, nehlasoval 1. Konštatujem, že sme schválili návrh novely zákona č. 8/2009 Z. z. o cestnej premávke. Teraz poprosím pána spoločného spravodajcu z výboru pre financie a rozpočet, pána poslanca Daniela Karasa, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 18/1996 Z. z. o cenách, tlač 52, bod 11 schváleného programu. Nech sa páči, pán spravodajca. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov , tlač 52.)
Glváč, Martin, podpredseda NR SR (2017-10-19):
Vážené panie poslankyne, vážení páni poslanci, skôr ako budeme pokračovať v popoludňajšom rokovaní hodinou otázok, prosím povereného overovateľa Martina Klusa, aby oznámil výsledok tajného hlasovania o návrhu na voľbu predsedu Rady pre štátnu službu (tlač 697). Nech sa páči. (Pokračovanie hlasovania o návrhu na voľbu členov Rady pre štátnu službu , tlač 697.)
Baláž, Radovan, poslanec NR SR (2019-10-15):
Dajte hlasovať, prosím, o návrhu zákona ako o celku s odporúčaním gestorského výboru schváliť.
J. Ivančo, poslanec: (2009-02-04):
Hneď na úvod, keďže vystupujem po pánovi Froncovi, tak, ako on končil, ja začnem, len nie v celom rozsahu, ale v tom, že tento návrh je pre poslanecký klub SDKÚ – DS len na zdržanie sa, a to len preto, lebo zdá sa nám, že zakladá nerovnosti vo financovaní jednotlivých zriaďovateľov škôl, samozrejme, myslíme aj na nové pravidlá, čo sa týka súkromných zriaďovateľov, a vznikajú otázky, prečo sankcie sa majú týkať len súkromných zriaďovateľov. To sú dôvody, pre ktoré sa pravdepodobne zdržíme pri posunutí návrhu zákona do druhého čítania. Ale musím povedať, že zákon prináša pozitívne zmeny v rozšírení či už možnosti podpory zriaďovateľa v investíciách. Tam snáď by možno bolo treba vyriešiť ten problém, ktorý, myslím, pripomienkoval aj ZMOS ohľadom investícií a zákona o účtovníctve, teda vkladaní peňazí do vlastného majetku zriaďovateľa, ale, samozrejme, nedá mi nepovedať aj to, že, podobne ako aj pán poslanec Fronc hovoril, v zákone chýba vymedzenie pravidiel, chýba jasné zmocňovacie ustanovenie, čo s tým, aký bude postup pri prideľovaní týchto peňazí. Ale hovoríme veľmi chvályhodne, že sa takto uvažuje a že zakladá sa takáto možnosť. Pozitívnou zmenou minimálne pre nás je to, že ministerstvo školstva pristúpilo k tomu, že peniaze, normatívne výdavky budete presúvať na samosprávne kraje. A snáď v začiatkoch to malo svoj zmysel, ale potom ako sa normatívny systém financovania zaviedol, myslíme si, že samosprávne kraje majú dostatočné kapacity na to, aby vedeli svoje peniaze na školy si rozdeliť a tým pádom aj úradne a administratívne spracovať, takže vítam aj túto zmenu. Ako som v úvode povedal, kľúčová výhrada je k tomu, aby sa nevstupovalo do zdrojov, do mimonormatívnych zdrojov súkromným zriaďovateľom, a to v tom, že my si myslíme, že väčšinou títo ľudia, ktorí začali podnikať v tak náročnej oblasti, ako je vzdelávanie, nie sú ľudia, ktorým ide prioritne o zisk zo vzdelávania. A neodpustím si aj krátku poznámku, ktorú vy ste povedali v jednom rozhovore, že vy máte záujem teda, že tie peniaze, ktoré prídu súkromníkovi, aby išli do výchovy a vzdelávania. Ma nenapadá nič iné, len to, že potom by takáto úvaha možno bola aj pri tom, keď stavebná firma postaví diaľnicu a zo zisku by potom mala postaviť ďalšiu diaľnicu. A vy ste cestár, tak iste by ste to privítali, aby takto stavebné firmy zase svoje získané peniaze z podnikania investovali ďalej do tej istej oblasti, kde ich zarobili. To je, myslím si, paralela aj pri podnikaní v oblasti výchovy a vzdelávania. Povedal som všetky naše výhrady. Myslím si, že niet viac o čom tu diskutovať, až na krátke poznámky negatívne. Tento zákon, myslím si, je dobrou lastovičkou zo strany ministerstva školstva a, samozrejme, aj s tým, čo máme hneď ako ďalší bod, a to je zákon o odbornom vzdelávaní. To je z mojej strany všetko. Ďakujem pekne.
Laurenčík, Milan, podpredseda NR SR (2022-03-23):
Na faktické poznámky bude teraz reagovať pán poslanec Ondrej Dostál. Nech sa páči.